Zlatna groznica

Budući da je *zlato* u prirodi vrlo rijetko i moglo se lako kovati, postalo je idealan materijal za izradu novca te je na taj način kroz povijest vršilo iznimno važnu funkciju u mnogim gospodarstvima. Povremeno bi nakon otrkića novog nalazišta zlata nastala prava zlatna groznica – situacija u kojoj se tisuće ljudi seli na lokaciju na kojoj navodno ima zlata, u nadi da će si ondje kopanjem zlata ili popratnim poslovima moći osigurati egzisteniju ili čak pronaći bogatstvo.

**ZLATNA GROZNICA** (engl. *Gold rush*) je naziv za seriju velikih potraga za zlatom koje su se ciklički odigravale od prve polovice 19. stoljeća u raznim krajevima svijeta od Australije, Brazila, Kanade, Južne Afrike do SAD-a.

Stotine ljudi se u tim potragama selilo u te zemlje trbuhom za kruhom.

Prva masovnija *Zlatna groznica* dogodila se kasnih 1820-ih godina kod mjesta Dahlonega u Georgiji. Međutim ona najveća i najpoznatija bila je iz 1849. godine kada je otkrveno zlazo u **Kaliforniji** kod **Scaramenta**. Pokretač kalifornijske groznice i čovjek koji je našao prvi zlatni grumen je James Marshall. Našao ga je 24. siječnja 1848. godine na lokaciji 55km sjeveroistočno od Scaramenta u kotlini rijeke American, a sve je krenulo sasvim slučajno. Naime gradnjom pilane za velepposjednika Jhona Suttera slučajno je vidio da u rijeci pokraj gradića nešto svjetluca, ispostavilo se da se radi o zlatu. Nakon toga senzacionalnog otkrića,već sljedeće godine tamo je pošlo oko 80 000 kopača, a do 1853. godine njihov broj popeo se preko 250 000.

Zlatnom groznicom u Kaliforniji nastalo je masovno naseljavanje krajnjeg zapada. Kalifornija je ubrzo dobila status savezne države, postala povezana morskim i kopnenim linijama s ostatkom kontitnenta te se počela razvijati u jednu od najbogatijih američkih saveznih država.